Annette Bouligaud

Annette Bouligaud (o.s. Roy, 24. toukokuuta 1915 – 19. huhtikuuta 2008) oli ranskalainen keihäänheittäjä ja koripalloilija.

Bouligaud voitti naisten keihäänheitossa Ranskan mestaruuden vuosina 1939, 1941 ja 1942. Hän paransi Ranskan ennätystä vuonna 1941 ensin tulokseen 38,04 m ja sitten tulokseen 38,24 m, jonka ylitti vasta Evelyne Pinard elokuussa 1948. Kansainvälisiin arvokilpailuihin Bouligaud ei keihäänheitossa osallistunut. Hän edusti AL Paris -seuraa.

Bouligaud pelasi myös koripalloa ja oli mukana EM-kilpailuissa vuonna 1938, jossa Ranska sijoittui neljänneksi.

Lähteet

Viitteet

Ranskalaiset keihäänheittäjät
Ranskalaiset koripalloilijat
Vuonna 1915 syntyneet
Vuonna 2008 kuolleet